**ESPECIFICACIONS DE LES COMPETICIONS TERRITORIALS DE TARRAGONA**

A totes les competicions organitzades per la RTT s’aplica plenament el que estableix la normativa unificada de les lligues territorials i tercera estatal masculina realitzada per la FCTT.

1 - Tenim 5 categories: Preferent, Primera, Segona, Tercera i Quarta. Els quatre primers grups de 10 equips, i la Quarta amb un o més grups en funció del nombre d’equips inscrits.

2 – Es juga amb el sistema Swaythling reduït modificat: Es juguen tots els partits de l'encontre: A-Y, B-X, C-Z, A-X, C-Y, B-Z, i només en cas d’empat es disputa el partit de dobles. No es podrà començar l’encontre si un equip no disposa de tres jugadors, aplicant-se el NO PRESENTAT a l’equip incomplet.

3 - La Lliga es disputa a doble jornada (anada/tornada) de tots contra tots en les categories de Preferent, Primera, Segona i Tercera, a Quarta es poden establir altres sistemes quan el nombre d’equips inscrits sigui superior a 11.

 4 - Els partits es juguen els divendres , amb horari d´inici de 20´00 a 21´30, per fer modificacions sobre el dia o l’horari caldrà autorització de la assemblea de la RTT a l’inici de cada temporada. El local ha d’estar disponible per a l’equip visitant mitja hora abans de l’hora d’inici fixada.

 5 - Els dos primers classificats de Primera, Segona, Tercera i Quarta, pugen de categoria; i els dos últims classificats de Preferent, Primera, Segona i Tercera baixen de categoria. El tercer classificat disputa la fase d’ascens enfront el tercer per la cua (antepenúltim) de la categoria superior, a doble partit, l’equip guanyador obté plaça a la categoria superior.

6.- A la lliga d’edats hi poden competir els equips amb jugadors en edats compreses entre pre-benjamí fins a juvenil (ambdues incloses); es disputa els dissabtes al matí a les 11’00 hores, pel sistema Corbillón , a doble partit (anada/tornada), amb el següent ordre de partits:

 A- X, B- Y, DOBLES, A - Y, B- X ; tots els jugadors dels partits individuals poden tenir un suplent per disputar els partits 4 i 5; per efectuar qualsevol modificació caldrà l’aprovació per part de l’Assemblea de la RTT a l’inici de temporada.

7.- La Copa de veterans es disputa per equips entre els jugadors de més de 40 anys, pel sistema Copa del món, a doble jornada (anada/tornada), BC-YZ/ A-X / C-Z / A-Y / B-X. Cada equip podrà alinear un mínim de 3 jugadors i un màxim de 5 jugadors, a disputar els dimarts de cada setmana i amb inici a les 20’00 hores, per modificar horari d’inici o qualsevol altra circumstància caldrà l’aprovació de la variació per part de l’Assemblea de la RTT a l’inici de temporada.

 Aprovades per l’Assemblea de la RTT el dia 29 d’agost de 2025.